ประมงพื้นบ้านหัวไทร ทำอาหารทะเลแปรรูปขายออนไลน์ช่วงวิกฤติโควิด ทำรายได้ดี
ประมงพื้นบ้านหัวไทร จ.นครศรีธรรมราช นำปลาหลังเขียว และสัตว์น้ำที่ชาวบ้านจับได้ ทำอาหารทะเลแปรรูปเป็นปลาแดดเดียว ปลาเส้น ปลาหวาน จำหน่ายแบบออนไลน์ สร้างรายได้อย่างงดงามในช่วงวิกฤติโควิด-19เมื่อวันที่ 21 พ.ค.63 นายวิรชัช เจะเหล็ม นายกสมาคมประมงพื้นบ้านหัวไทร จ.นครศรีธรรมราช กล่าวว่า เนื่องมาจาก ในช่วงที่เกิดโรคโควิด-19 ไม่มีพ่อค้าแม่ค้าเข้ามาซื้อปลาของชาวบ้าน ทำให้ปลาที่หามาได้ก็ไม่รู้จะเอาไปขายที่ไหน ชาวประมงพื้นบ้านเดือดร้อนกันทุกคน อย่างปลาหลังเขียวที่ปกติแล้วหามาได้เท่าไรก็จะนำไปส่งโรงงาน แต่หลังจากเกิดโรคโควิด-19 ทางโรงงานก็ได้กำหนดว่าวันนี้เอากี่กิโลกรัม ส่งผลให้ปลาที่เหลือชาวบ้านไม่รู้จะเอาไปขายที่ไหน ชาวประมงพื้นบ้านจึงได้รวมกลุ่มกันแปรรูปขายออนไลน์ สร้างรายได้ให้กับชาวบ้านได้เป็นกอบเป็นกำนายกสมาคมประมงพื้นบ้านหัวไทร กล่าวอีกว่า ในช่วงวิกฤติโควิด-19 ทางสมาคมประมงพื้นบ้านหัวไทรก็ได้คืนกำไรให้กับพี่น้องประชาชน ที่ซื้อปลาไปไม่ต่ำกว่าสามแสนบาท เนื่องจากปกติปลาแดดเดียวจะขายอยู่ที่กิโลละ 350 บาท แต่ในช่วงที่เกิดโรคโควิด-19 ขายกันในราคา 300 บาทเท่านั้นสำหรับปลาที่หาได้เยอะในช่วงนี้ เนื่องจากทางกลุ่มได้อนุรักษ์ทะเลหน้าบ้านเอาไว้ โดยส่วนใหญ่จะเป็นปลาหลังเขียว โดยนำมาทำเป็นปลาแดดเดียว ปลาเส้น ปลาหวาน จำหน่ายแบบออนไลน์ สำหรับสินค้าของทางกลุ่มสมาคมพื้นบ้านหัวไทรนอกจากจะสะอาดแล้ว ที่นี่เขายังไม่ใช้สารกันบูด หรือ สารเคมีใดๆ ในการถนอม อาหารอีกด้วย โดยสามารถเก็บไว้ในตู้เย็นไว้ได้ถึงหนึ่งเดือนกันเลยทีเดียว ใครที่สนใจสามารถสั่งซื้อได้ที่ เบอร์ 093-695-3720 ได้ทุกวัน.
ประมงพื้นบ้านหัวไทร จ.นครศรีธรรมราช นำปลาหลังเขียว และสัตว์น้ำที่ชาวบ้านจับได้ ทำอาหารทะเลแปรรูปเป็นปลาแดดเดียว ปลาเส้น ปลาหวาน จำหน่ายแบบออนไลน์ สร้างรายได้อย่างงดงามในช่วงวิกฤติโควิด-19 
โควิด-19,ประมงพื้นบ้าน,สมาคมประมงพื้นบ้านหัวไทร,นครศรีธรรมราช,อาหารทะเลแปรรูป,ปลาหลังเขียว,ปลาแดดเดียว,ข่าวทั่วไป